open-index/open-wikipedia-markdown huggingface dataset:
சேர்வெயர் திட்டம்

**சேர்வெயர் திட்டம்** (*Surveyor Program*) என்பது நாசாவின் சந்திரனை ஆராயும் விண்வெளித் திட்டமாகும். இத்திட்டத்தில் 1966 முதல் 1968 வரையான காலப்பகுதியில் மொத்தம் ஏழு தானியங்கி விண்கலங்கள் சந்திரனை நோக்கி ஏவப்பட்டன. சந்திரனின் தரையில் மெதுவாக இறங்குவதை உறுதிப்படுத்துவதே இத்திட்டத்தின் முக்கிய குறிக்கோள் ஆகும். நாசாவின் சந்திரனுக்கு மனிதனை அனுப்பும் அப்பல்லோ திட்டத்துக்கு முன்னோடியாக இது கருதப்படுகிறது. இத்திட்டத்தில் அனுப்பப்பட்ட விண்கலங்கள் அனைத்தும் சந்திரனிலேயே தங்கியிருக்கின்றன. எவையுமே திரும்பி வரவில்லை. சேர்வெயர் 3 இன் சில பகுதிகளை அப்பல்லோ 12 விண்கலத்தில் சென்றவர்கள் திரும்ப பூமிக்கு எடுத்து வந்தனர்.

## குறிக்கோள்கள்

முக்கிய குறிக்கோளான மெதுவான தரையிறக்கம் தவிர, வேறு பல முக்கிய தகவல்களை இத்திட்டத்தின் மூலம் நாசா அறிவியலாளர்கள் பெற்றனர். பயணத்தூரத்தின் இடையீல் சில தவறுகள் திருத்தப்பட்டமை சோதிக்கப்பட்டது. அத்துடன் அப்பல்லோ திட்டத்துக்காக மனிதர்கள் இறங்குவதற்கான தகுந்த இடங்களைத் தீர்மானிக்கவும் இத்திட்டம் உதவியது. பல சேர்வெயர் விண்கலங்கள் சந்திரனின் மண் மாதிரிகளை சோதிக்கும் தானியங்கி கருவிகளை கோண்டு சென்றன. அத்துடன் சந்திரனின் மண் தூசிகளின் ஆழத்தின் அளவு இதுவரையில் அளக்கப்படவில்லை. அக்குறையை இத்திட்டம் போக்கியது. மனிதன் சந்திரனில் இறங்குவதற்கு ஏதுவான ஆழம் இருந்ததை இக்கலங்கள் ஊர்ஜிதப்படுத்தின. சந்திரனின் மண்ணின் வேதியியல் பகுப்புகளை ஆராயும் ஆய்வுக் கருவிகளையும் இத்திட்டத்தின் சில விண்கலங்கள் கொண்டு சென்றன.

## திட்டங்கள்

மொத்தம் 7 விண்கலங்கள் இத்திட்டத்தில் சந்திரனை நோக்கி ஏவப்பட்டன. இவற்றில் ஐந்து வெற்றிகரமாகச் செயல்படுத்தப்பட்டன. 2ம், 3ம் திட்டங்கள் வெற்றியளிக்கவில்லை.

***சேர்வெயர் 1** - மே 30, 1966 இல் ஏவப்பட்டது; ஜூன் 2, 1966 இல் சந்திரனில் தரையிறங்கியது.
***சேர்வெயர் 2** - செப்டம்பர் 20, 1966 இல் ஏவப்பட்டது; சந்திரனின் கோர்ப்பனிக்கஸ் என்றைடத்தில் செப்டம்பர் 23, 1966 இல் மோதியது.
***சேர்வெயர் 3** - ஏப்ரல் 17, 1967 இல் ஏவப்பட்டது; ஏப்ரல் 20, 1967 இல் தரையிறங்கியது.
***சேர்வெயர் 4** - ஜூலை 14, 1967 இல் ஏவப்பட்டது; சைனஸ் மெடை என்ற இடத்தில் ஜூலை 17, 1967 இல் மோதியது.
***சேர்வெயர் 5** - செப்டம்பர் 3, 1967 இல் ஏவப்பட்டது; செப்டம்பர் 11, 1967 இல் தரையிறங்கியது.
***சேர்வெயர் 6** - நவம்பர் 7, 1967 இல் ஏவப்பட்டது; நவம்பர் 10, 1967 இல் தரையிறங்கியது.
***சேர்வெயர் 7** - ஜனவரி 7, 1968; ஜனவரி 10, 1968 இல் தரையிறங்கியது.

சேர்வெயர் 6 மட்டுமே சந்திரனின் தட்ரையீல் இருந்து மேல் கிளம்பியது. சேர்வெயர் 3 தரையிறங்கிய இடத்திலேயே அப்பல்லோ 12 தரையிறங்கியது.

## விண்வெளிப் பயணப் பந்தயங்கள்
சேர்வெயர் திட்டங்கள் செயற்படுத்தப்பட்ட காலப்பகுதியில் ஐக்கிய அமெரிக்காவும் சோவியத் ஒன்றியமும் விண்வெளிப் பயணத்திட்டத்தில் மிகத்தீவிரமாக தனித்தனியே இறங்கியிருந்தன. சேர்வெயர் 1 1966 ஜூன் மாதத்தில் தரையிறங்குவதற்கு 4 மாதங்களுக்கு முன்னரே சோவியத்தின் லூனா 9 பெப்ரவரியில் தரையிறங்கியது குறிப்பிடத்தக்கது.

## வெளி இணைப்புகள்
*சேர்வெயர் திட்டப் பக்கம்  by NASA's சூரியத் தொகுதி ஆய்வு
* சேர்வெயர் திட்ட விளைவுகள் (PDF) 1969
*Analysis of Surveyor 3 material and photographs returned by Apollo 12 (PDF) 1972
*நிலவை ஆய்வு செய்த:  சேர்வெயர் திட்ட

பகுப்பு:அமெரிக்க விண்வெளித் திட்டங்கள்
கால்வின் கூலிஜ்

**ஜோன் கால்வின் கூலிட்ஜ்** (*John Calvin Coolidge, Jr.*, ஜூலை 4 1872 – ஜனவரி 5 1933) ஐக்கிய அமெரிக்காவின் 30வது குடியரசுத் தலைவராக 1923 முதல் 1929 வரை பதவியில் இருந்தவர். குடியரசுக் கட்சியரான இவர் வெர்மாண்ட் மாநிலத்தில் ஒரு வழக்கறிஞரும் ஆவார். மசாசுசெட்ஸ் மாநிலத்தில் முதன் முதலில் இவர் அரசியலில் இறங்கி அதன் ஆளுநர் ஆனார். 1919 இல் பாஸ்டன் காவல்துறையினரின் வேலை நிறுத்தத்தை முடிவுக்குக் கொண்டு வந்ததில் இருந்து இவர் தேசிய அளவில் ஒரு முக்கியத்துவம் வாய்ந்த அரசியல் தலைவரானார். இதன் பின்னர் இவர் 1920 இல் ஐக்கிய அமெரிக்காவின் உதவி அதிபராகத் தெரிவானார். 1924 இல் அதிபர் வாரன் ஹார்டிங் இறந்ததைத் தொடர்ந்து நாட்டின் தலைவரானார்.

## குறிப்புகள்

## வெளி இணைப்புகள்
* Extensive essay on Calvin Coolidge and shorter essays on each member of his cabinet and First Lady from the Miller Center of Public Affairs 
* Calvin Coolidge birthplace, a Vermont State Historic Site 
* Official White House biography 
* Audio clips of Coolidge's speeches 
* Calvin Coolidge Memorial Foundation
* Calvin Coolidge Presidential Library & Museum at Forbes Library, Northampton, MA
* Calvin Coolidge official Commonwealth of Massachusetts Governor Biography 
* Prosperity and Thrift: The Coolidge Era at the Library of Congress

## மேற்கோள்கள்

பகுப்பு:1872 பிறப்புகள்
பகுப்பு:ஐக்கிய அமெரிக்கக் குடியரசுத் தலைவர்கள்
பகுப்பு:1933 இறப்புகள்
பகுப்பு:ஆங்கில அமெரிக்கர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
விருந்தோம்பல் துறை

பயணிகளுக்கு பொருட்களையும் சேவைகளையும் விற்பனை செய்யும் துறை **விருந்தோம்பல் துறை** ஆகும். இது விடுதிகள், உணவகங்கள், கேளிக்கை விடுதிகள், சுற்றுலாச் சேவைகள் போன்றவற்றையும் உள்ளடக்கியது. பல பில்லியன்கள் மதிப்புக்கொண்ட இத்துறை, ஓய்வுக்கான நேரமும், பகிரக்கூடிய வருமானமும் கிடைக்கக்கூடியதாக இருப்பதில் தங்கியுள்ளது. இந்தத் துறை பொருளாதாரச் சுழற்சிகளின் தாக்கங்களால் இலகுவாகப் பாதிக்கப்படக் கூடியது.

பயன்பாட்டு வீதம் அல்லது அதன் நேர்மாறான வெற்றிட வீதம் என்பது விருந்தோம்பல் துறையில் முக்கியமானதொரு மாறி ஆகும். ஒரு தொழிற்சாலை உரிமையாளர் தனது உற்பத்திச் சாதனங்கள் எவ்வளவு முடியுமோ அவ்வளவு கூடுதலாகப் பயன்படுத்தப்பட வேண்டுமென்று விரும்புவதுபோல, உணவகங்கள், விடுதிகள், கருப்பொருட் பூங்காக்கள் போன்றவையும், தமது வாடிக்கையாளர் எண்ணிக்கையை உயர்ந்த அளவில் வைத்திருக்கும் நோக்கம் கொண்டிருப்பவை.

## மேற்கோள்கள்

பகுப்பு:சுற்றுலா
பகுப்பு:தொழிற்துறை
பகுப்பு:உணவு வணிக நிறுவனங்கள்
மாநிலங்களவை

இந்தியாவில் **மாநிலங்களவை** (*Council of States*) அல்லது **ராஜ்ய சபா**  (*Rajya Sabha*) என்பது இந்திய நாடாளுமன்றத்தில் அதிகபட்சம் 250 உறுப்பினர்களைக் கொண்ட மேலவை ஆகும். தற்போது மாநிலங்களவையில் 245 உறுப்பினர்கள் உள்ளனர். இவர்களில் 12  உறுப்பினர்கள் இந்தியக் குடியரசுத் தலைவரால்  நியமிக்கப்படுகிறார்கள். கலை, இலக்கியம், அறிவியல், விளையாட்டு, தொழில் போன்ற துறைகளில் சிறந்து விளங்குபவர்களை குடியரசுத் தலைவர் நியமிப்பார். இந்த 12 பேரைத் தவிர்த்து மற்றவர்கள் இந்திய மாநிலங்களில் உள்ள சட்டமன்ற உறுப்பினர்களால் விகிதாச்சார பிரதிநித்துவ முறையில் தேர்ந்தெடுக்கப்படுவர்.

மாநிலங்களவை உறுப்பினரின் பதவிக்காலம் ஆறு ஆண்டுகள் ஆகும். மேலவையின் மூன்றில் இரண்டு பங்கு உறுப்பினர்களின் பதவிக்காலம் ஒவ்வொரு இரண்டு ஆண்டுகளுக்கு ஒருமுறை முடிவடையும். மாநிலங்களவைத் தலைவராக குடியரசுத் துணைத்தலைவர் பதவி வகிப்பார்.

மாநிலங்களவை கூட்டங்கள் மக்களவை கூட்டங்களைப் போல் அல்லாமல் தொடர்ச்சியாக நடைபெறும். கலைக்க முடியாத ஒரு நிரந்தர அமைப்பாக இது உள்ளது. இதன் அதிகாரங்கள் மக்களவைக்கு ஈடானதாகவும் மக்களவையை விட அதிகாரம் குறைந்ததாவும் கருதப்படுகின்றது. இரு அவைகளினாலும் எதிரொலிக்கும் சர்ச்சைகளுக்கு இரு அவைகளின் கூட்டுக் கூட்ட அமர்வின் மூலம் தீர்வு காணப்படுகின்றது. இவ்வாறு நடைபெறும் கூட்டுக் கூட்டங்களில் மக்களவை மாநிலங்களைவையை விட இரு மடங்கு உறுப்பினர்களை கொண்டதாக இருப்பினும், மாநிலங்களவை உண்மையான நடப்பிலுள்ள (defacto) ** வீட்டோ** அதிகாரங்களை கொண்டதாக கூட்டுக் கூட்டங்களில் கருதப்படுகின்றது. 

மாநிலங்களவையின் தற்போதைய அலுவல் நிலை (ex-officio) கூட்டத் தலைவராக இந்திய துணை குடியரசுத் தலைவராக சகதீப் தன்கர் பொறுப்பேற்றுள்ளார். துணைக் கூட்டத் தலைவர் அவ்வப்பொழுது நடைபெறும் கூட்டங்களின் தன்மைக்கேற்ப தற்காலிமாக கூட்டத்தலைவர் இல்லாத பொழுது பொறுப்பேற்கின்றனர்.

மாநிலங்களவையின் முதல் கூட்டம் மே 13, 1952 அன்று துவக்கப்பட்டது.

## மாநிலங்களவை உறுப்பினர் ஆவதற்கான தகுதிகள்
ஒருவர் மாநிலங்களவை உறுப்பினர் ஆவதற்கு இந்தியக் குடிமகனாக இருத்தல் அவசியம். **30** அல்லது அதற்கு மேற்பட்ட வயதுடையவராகவும், **நல்ல மனநிலையுடன்**, **கடனாளியாக இல்லாதிருத்தல்**  அவசியமாகும். **குற்றமற்றவர்**  அல்லது  குற்றமுறு செயலில் ஈடுபடாதவர் என்பதை தன் ஒப்புதல் வாக்குமூலத்தில் உறுதி அளிக்க வேண்டும்.

## மாநிலம் வாரியாக உறுப்பினர்கள்

உறுப்பினர்கள் மாநிலச் சட்டமன்ற உறுப்பினர்களால் ஒவ்வொரு மாநிலத்திலுருந்தும் தேர்ந்தெடுக்கப்படுகின்றனர். இம்முறை கனேடிய செனட் மற்றும் ஜெர்மனி பந்தர்ஸ்ரேட் ஆகிய மன்றங்களின் தேர்ந்தெடுக்கும் முறைகளின்படி இங்கும் பின்பற்றபடுகின்றது. இதன் இருக்கைகள் மாநிலங்களின் பிரதிநிதித்துவத்திற்கேற்றார்போல் அதன் மக்கள் தொகை, பரப்பளவு இவற்றின் அடிப்படையில் ஒதுக்கப்பட்டுள்ளது. பெரிய மாநிலங்களுக்கு அதிக இடங்களும் சிறிய மாநிலங்களுக்கு குறைவான இருக்கைகளும் சரிசம பிரதிநிதித்துவத்தின் அடிப்படையில் ஒதுக்கப்பட்டுள்ளது. 2006 இன்படி இதன் இருக்கைகள் கீழ்கண்டவாறு ஒதுக்கப்பட்டுள்ளது. அலுவலக இணையத்தளம் :

## வெளி இணைப்புகள்
*மாநிலங்களவை அறிமுக பக்கம்-இந்திய அரசு 
*மாநிலங்களவை குறித்து அடிக்கடி கேட்கப்படும் கேள்விகள்-இந்திய அரசு 
*நியமன உறுப்பினர்களின் பட்டியல் 
*மாநிலவாரியான பட்டியல் 
* மாநிலங்களவைத் தலைவரின் அதிகாரங்கள் - காணொலி 
* நாடாளுமன்றத்தில் மாநிலங்களவை நிலை - காணொலி 

## மேற்கோள்கள்

பகுப்பு:மாநிலங்களவை
பகுப்பு:இந்திய அரசு
மக்களவை (இந்தியா)

**மக்களவை** (*Lok Sabha*) என்பது  இந்திய நாடாளுமன்றத்தின் கீழவை ஆகும். இதன் உறுப்பினர்கள் மக்களால் நேரடித் தேர்தலின் மூலம் தேர்ந்தெடுக்கப்படுகின்றனர்.

## மக்களவை உறுப்பினர்கள்
இந்த அவையின் மொத்த உறுப்பினர்களின் எண்ணிக்கை 545 ஆகும். இது மாநிலத் தொகுதிகளில் இருந்தும், ஒன்றியப் பிரதேச தொகுதிகளில் இருந்தும் மக்களால் தேர்ந்தெடுக்கப்படும் 543 உறுப்பினர்களையும், இந்தியக் குடியரசுத் தலைவரால் நியமிக்கப்படும் 2 நியமன உறுப்பினர்களையும் உள்ளடக்கிய எண்ணிக்கையாகும். இஃது இந்திய அரசியல் சட்டத்தில் கூறப்படுள்ளதன்படி வரையறுக்கப்பட்டதாகும்.

இந்த அவையில் அதிகபட்சமாக இரண்டு ஆங்கிலோ இந்தியர்கள் குடியரசுத் தலைவரால் நியமிக்கப்படுகிறார்கள். இருப்பினும் குடியரசுத் தலைவர் இந்த எண்ணிக்கை குறித்து மறுதலிக்கும் பட்சத்தில் இந்த எண்ணிக்கையைக் கூட்டவோ குறைக்கவோ அரசியல் சட்டத்தில் வழி வகை செய்யப்பட்டுள்ளது.

2014 ஆம் ஆண்டில் நடைபெற்ற இந்தியப் பொதுத்தேர்தலின் மூலம் நாட்டின் பதினாறாவது மக்களவை தொடங்கியது. இவர்கள் மக்களின் நேரடியான சார்பாளர்கள் ஆவர். இவர்களின் பதவிக்காலம் ஐந்து ஆண்டுகள். அதன்பிறகு இதன் ஆயுள் மற்றும் பொறுப்புகள் தானாகவே செயலிழந்துவிடும். அவசரநிலைப் பிரகடன காலத்தின் போது இதன் செயல்பாடுகளைக் குறிப்பிட்ட காலம் வரை முடக்கப்படலாம் அல்லது ஓராண்டு காலம் வரை நீட்டித்து முடக்கலாம்.

## உறுப்பினராவதற்கான தகுதிகள்
மக்களவை உறுப்பினராவதற்கு ஒருவர் (ஆண் அல்லது பெண்) இந்தியக் குடிமகனாக இருத்தல் அவசியம். வயது 25 அல்லது அதற்கு மேற்பட்டவராகவும், நல்ல மனநிலையில் மற்றும் கடனாளியாக இல்லாதிருத்தல், குற்றமுறை வழக்குகள் அவர் மேல் இல்லாதிருத்தல் வேண்டும். தனித்தொகுதிகளில் தாழ்த்தப்பட்டோரும், பழங்குடி வகுப்பினரும் மட்டுமே போட்டியிடமுடியும். பொதுத்தொகுதிகளில் அனைவரும் போட்டியிடலாம்.

## கூட்டத்தொடர்களும் அலுவல் நேரமும்

* வழக்கமான மக்களவை கூடும் அலுவல் நேரம் காலை 11 மணி முதல் பிற்பகல் 1 மணி வரையும் மீண்டும் பிற்பகல் 2 மணி முதல் 6 மணி வரை நடைபெறுகின்றது.
* ஒவ்வொரு கூட்ட அமர்வின் பொழுதும் முதல் மணி நேரம் கேள்வி நேரமாக எடுத்துக் கொள்ளப்படுகின்றது. உறுப்பினர்கள் அமைச்சர்களின் துறை சம்பந்தமான கேள்விகள் கேட்க அனுமதிக்கப்படுகின்றது. இதற்கான பதில்கள் தரும் நாட்களும் கேள்வி நேரத்தின் பொழுதே தெரிவிக்கப்படுகின்றன.
* மாநிலங்களவையைப் போன்றே மக்களவையும் அதற்கு ஈடான அதிகாரங்களைக் கொண்டுள்ளது.
* பணவிடை மசோதாக்களை மாநிலங்களைவையில் நிறைவேற்ற முடியாது. மக்களவையில் மட்டுமே நிறைவேற்ற முடியும்.
* இரு அவைகளினாலும் எதிரொலிக்கப்பெறும் சர்ச்சைகள் அல்லது முடிவுக்குவரா சர்ச்சைகள், விவாதங்கள் இரு அவைகளும் சேர்ந்தமர்ந்து நடத்தப்பெறும் கூட்டுக்கூட்டத்தில் முடிவெடுக்கப்படுகின்றது. அச்சமயம் மாநிலங்களவையின் உறுப்பினர்களின் எண்ணிக்கையை விட மக்களவையில் இருமடங்கு உறுப்பினர் இருப்பதால் மக்களவை மேலோங்கிய அவையாக செயல்படும்.
* மக்களவை ஆண்டுக்கு மூன்று முறை கூட்டப்படும்.
** 1. நிதிநிலை அறிக்கை கூட்டத்தொடர் : பிப்ரவரி - மே
** 2. மழைக்காலக் கூட்டத்தொடர் : ஜூலை - செப்டம்பர்
** 3. குளிர்காலக் கூட்டத்தொடர் : நவம்பர் - டிசம்பர்

## மக்களவைப் பொதுத் தேர்தல்கள்

* மக்களவை பின்வரும் தேர்தலுக்குப் பிறகு ஏற்படுத்தப்பட்டவைகளாகும்.

## இதனையும் காண்க

* மக்களவை உறுப்பினர்கள்

## வெளி இணைப்புகள்
* மக்களவையைப் பற்றிய விரிவான விளக்கம்D-இந்திய நாடாளுமன்றம்-இணையத்தளம்
* மக்களவை இணையத்தளம்

## மேற்கோள்கள்


பகுப்பு:இந்திய அரசு
பகுப்பு:இந்திய நாடாளுமன்றம்
விடுதி

தங்குமிடத்தையும் அதனோடு இணைந்த சேவைகளையும் வழங்கும் வணிகமே **விடுதி** ஆகும். பொதுவாக தற்காலகமாகவே விடுதிகளில் வாடிக்கையாளார்கள் தங்குவர். பயணிகள் சுற்றுலா அல்லது வேலை காரணமாக ஓர் இடத்துக்குச் செல்லும் போது விடுதிகளை நாடுவர்.

தமிழில் விடுதிகள் என்ற சொல் ஹோட்டல் (hotel), ஹாஸ்டல் (hostel) ஆகிய இரண்டு ஆங்கில சொற்களுக்கும் இணையாகப் பயன்படுத்தப்படுவதுண்டு. ஆங்கிலத்தில் தற்காலிக இருப்பிட வசதிகளை வழங்கும் வணிகங்களை ’ஹோட்டல்’ என்றும், நீண்ட நாட்கள் இருப்பிட வசதிகளை வழங்கும் வணிகங்களை ’ஹாஸ்டல்’ என்றும் பொருட்படுத்துவர். ஹோட்டல் சற்று வசதியும் விலையும் கூடியதாகவும், ஹாஸ்டல் வசதியும் விலையும் குறைவாகவும் இருக்கும். வெளி இடங்களில் சென்று படிக்கும் மாணவர்கள் அந்தக் கல்வி ஆண்டில் ஹாஸ்டலில் தங்கிப் படிப்பர்.

## இவற்றையும் பாக்க
* மடம்
* சத்திரம்

## மேற்கோள்கள்

பகுப்பு:சுற்றுலா
பகுப்பு:உணவு விடுதிகள்
சூதாட்டரங்கம்

சூதாட்ட செயற்பாடுகள் அல்லது நிகழ்வுகள் ஒழுங்கமைக்கப்படும் அல்லது ஏதுவாக்கப்படும் இடத்தை **சூதாட்டரங்கம்** எனலாம். சூதாட்ட ஒரு வகை அபாய விளையாட்டுத்தான். மகாபாரத்தில் தருமர் தன் நாடு முதல் அனைத்தையும் இழந்த நிலையில் இறுதியாக அவரின் மனைவியான திரெளபதியை வைத்து சூதாடி இழந்தது இங்கு குறிப்பிடத்தக்கது. பொதுவாக வழங்கப்படும் சூதாட்ட முறைகள்: ஸ்லாட் மெஷின்கள், பிளாக் ஜாக், ரவுலட், பேக்கரட் போன்றவை; சீனர்கள் அதிகம் பங்கேற்கும் கேசினோக்களில் பொதுவாக சிக் போ, பை கவ், ஃபேன் டான் மற்றும் பிற விளையாட்டுகள் உள்ளன. முறையான சூதாட்ட விடுதிகள் கேமிங் டேபிள்கள் மற்றும் கேமிங் ஹால் கணக்கீடு அலகுகள் எனப் பிரிக்கப்படுகின்றன, மேலும் அவற்றில் பெரும்பாலானவை சிப்ஸுக்கு ஈடாக பணமாகவும் பின்னர் கேமிங் டேபிள்களில் பந்தயம் கட்டவும் ஆகும். 

பெரும்பாலான கேசினோ விளையாட்டு விதிகள் பங்கேற்பாளர்களின் எதிர்பார்க்கப்படும் பணம் செலுத்தும் மதிப்பை 1 க்கும் குறைவாக ஆக்குகிறது, எனவே நீண்ட காலத்திற்கு, கேசினோவின் உரிமையாளர் மட்டுமே பணத்தை வெல்வார், இதன் விளைவாக அதிக லாபம் கிடைக்கும்.

## மேற்கோள்கள்

பகுப்பு:சுற்றுலா
இந்தியாவின் விடுதலை நாள்

**இந்திய விடுதலை நாள்** ஒவ்வோர் ஆண்டும் ஆகஸ்ட் 15-ஆம் தேதி கொண்டாடப்படுகிறது. 1947 ஆகஸ்ட் 15-ல் பிரித்தானிய ஆட்சியிலிருந்து விடுதலை அடைந்து தனி விடுதலை நாடானதை குறிக்கும் இந்த நாள் அரசு விடுமுறையாகும். இந்த நாளில் நாடு முழுவதும் தேசியக்கொடி ஏற்றப்பட்டு மரியாதை செலுத்தப்படும்.
 
இந்த நாளில் இந்தியப் பிரதமர் தில்லி செங்கோட்டையில் தேசியக்கொடி ஏற்றி நாட்டு மக்களுக்கு உரையாற்றுவார். அப்போது சுதந்திர போராட்ட தியாகிகள் நினைவுகூரப்பட்டு மரியாதை செலுத்தப்படுவர். பிரதமர் சென்ற ஆண்டு நாடு அடைந்த வளர்ச்சியையும், வரும் ஆண்டிற்கான குறிக்கோள்களையும் நாட்டு மக்களுக்கு அறிவிப்பார்.

ஒவ்வொரு மாநிலத் தலைநகரத்திலும் மாநில முதலமைச்சர் தேசியக் கொடியை ஏற்றி வைத்து நாட்டு மக்களுக்கு உரையாற்றுவதுடன் நலத்திட்ட உதவிகளையும் வழங்குவர். இதுபோல் மாவட்ட அளவில் மாவட்ட ஆட்சித் தலைவர்களும், அரசு அலுவலகங்களில் அதன் உயரதிகாரிகளும், பள்ளி, கல்லூரிகளில் தலைமை ஆசிரியர்/முதல்வர் அல்லது சிறப்பு விருந்தினராக அழைக்கப் பெற்றவர்கள் கொடியேற்றி வைத்து சிறப்புரையாற்றுவர்.

## மேலும் பார்க்க
* இந்திய வரலாறு
* குடியரசு நாள்

## மேற்கோள்கள்

## வெளியிணைப்புகள்

* இந்திய சுதந்திர தினம் இந்திய அரசாங்க இணையதளத்தில்
* இந்திய சுதந்திர தினம் பிரித்தானிக்கா கலைக்களஞ்சியம் தளத்தில்

பகுப்பு:இந்திய வரலாறு
பகுப்பு:இந்தியாவின் சிறப்பு நாட்கள்
பகுப்பு:ஆகத்து சிறப்பு நாட்கள்
பகுப்பு:இந்திய விடுதலைப் போராட்டம்
இந்திய இலக்கியம்

இந்திய இலக்கியமானது மிகப்பழமையான இலக்கியங்களில் ஒன்று. இந்தியாவில் அதிகாரப்பூர்வமாக 22 மொழிகள் வழக்கத்தில் உள்ளன. எனவே பல்வகைப்பட்ட இலக்கியங்கள் படைக்கப் பட்டுள்ளன.

சமீப காலங்களாக இந்திய-ஆங்கில இலக்கியம் பரவலான கவனத்தைப் பெற்றுள்ளது.

பகுப்பு:இந்திய இலக்கியம்
உணவகம்

உணவைச் சமைத்து உண்ண வசதி செய்யும் வணிகம் **உணவகம்** (*restaurant *) ஆகும்.  விரும்பிய உணவை கேட்டு இருந்து சாப்பிட்டு செல்லுமிடங்களையே உணவகம் என்று குறிப்பிட்டாலும், பல உணவகங்களில் சமைத்து உணவை கட்டி எடுத்து செல்லவும் முடியும்.  சமைத்த உணவு விநியோயகத்தையும் பல உணவகங்கள் செய்கின்றன.

## மேற்கோள்கள்

பகுப்பு:சுற்றுலா
லியு சியாங்

**லியு சியாங்** ( எளிய சீனம்: 刘翔; மரபு சீனம்: 劉翔; பின்யின்: Liú Xiáng; ஆங்கிலம்: Liu Xiang; பிறப்பு யூலை 13, 1983 சாங்காய், சீன மக்கள் குடியரசு) ஒலிம்பிக் 100 மீ தடைதாண்டு ஓட்ட தங்க பதக்க வீரர். முதன்முறையாக ஆண்களுக்கான தட கள விளையாட்டில் சீனாவுக்கான தங்க பதக்கத்தை இவர் வென்று குடுத்தார். இவர் சீனாவில் மிகவும் போற்றப்படும் விளையாட்டு வீரர் ஆவார். 2008 ஒலிம்பிக்கில் இவர் வெற்றி பெற வேண்டும் என்ற பெரும் சுமைக்கும் ஆளாகியுள்ளார்.

பகுப்பு:சீன விளையாட்டு வீரர்கள்
பகுப்பு:1983 பிறப்புகள்
பகுப்பு:வாழும் மக்கள்
டெனாலி

**டெனாலி** (*Denali*) அல்லது **மெக்கின்லி மலை** (*Mount McKinley*)  வட அமெரிக்காவின் மிகவும் உயரமான மலையாகும். ஐக்கிய அமெரிக்காவின் அலாஸ்கா மாநிலத்தின் தென்கிழக்கு பகுதியில் அமைந்துள்ளது. இம்மலையைச் சுற்றி அமெரிக்காவின் டெனாலி தேசியப் பூங்கா அமைந்துள்ளது. 1917 முதல் 2015 வரை இந்த மலை அலுவல்முறையாக முன்னாள் குடியரசுத் தலைவரான வில்லியம் மக்கென்லி நினைவாக *மெக்கின்லி மலை* என்று அழைக்கப்பட்டு வந்தது;  2015இல் அலாசுக்கா மாநிலத்தின் வழிகாட்டுதலில் ஐக்கிய அமெரிக்க அரசு இதன் பெயரை  உள்ளூர் கோயுகொன் மொழி பெயரான டெனாலிக்கு மாற்றியுள்ளது. இந்த மலையின் உயரம் கடல்மட்டத்திலிருந்து  ஆக உள்ளது. எவரெசுட்டு சிகரத்திற்கும்  அக்கோன்காகுவாவிற்கும் அடுத்து மூன்றாவது மிக உயர்ந்த சிகரத்தைக் கொண்டுள்ளது.

## மேற்கோள்கள்

பகுப்பு:அலாஸ்காவின் மலைகள்
பகுப்பு:மலைகள்
முதுகுநாண்

thumb|right|350px|இப் படத்தைச் சொடுக்கி பெரிதாக்கிப் பார்க்கலாம். '''முதுகுநாண்''' காட்டும் படம். முதுகுநாண், "2" என்னும் எண்ணால் சுட்டும் கறுப்பான நிறத்தில் காட்டப்பட்டுள்ள பகுதி.. மீன் போன்ற உயிரினத்தின் நீட்ட திசையில் (தலை-வால்) மேலிருந்து கீழாக நெடுக்குவெட்டுத் தோற்றமும், இடப்புற படத்தில் அதற்கு செங்குத்தான திசையின் குறுக்குவெட்டுத் தோற்றமும் காட்டப்பட்டுளன. 1. மூளை போன்ற புடைப்பு (brain like blister)
''' 2. முதுகுநாண் (notochord)'''
   3. முதுகுத் தண்டுவடம் (நரம்பு வடம்) (dorsal nerve cord)
   4. பின்வால் (post-anal tail)
   5. கழிவாய் (anus)
   6. உணவுக்குழாய் (food canal)
   7. இரத்த குழாய் இயக்கம் (blood system)
   8. அடி வயிற்றுத் துளை (abdominal porus)
   9. தொண்டை உறைக் குழி (overpharynx lacuna)
  10. செகிள் பிளவு (gill's slit)
  11. (தொண்டை) pharynx
  12. வாய்க் குழி (mouth lacuna)
  13. இழைகள் (mimosa)
  14. வாய் திறப்பு (mouth gap)
  15. விரை/ இனப்பெருக்க உறுப்புகள் (gonads (ovary/testicle)
  16. ஒளி உணரி (light sensor)
  17. நரம்பு (nerves)
  18. வயிற்றடி (abdominal ply)
  19. கல்லீரல் போன்ற பயன் தரும்ம் பைliver like sack

**முதுகுநாண்** என்பது கரு நிலையில் எல்லா முதுகுநாணி விலங்குகளிலும் காணப்படும் வளையக்கூடிய தண்டு அல்லது உருளையான குச்சி போன்ற உடல் அமைப்பு. இம் முதுகுநாண் உடலின் அச்சு போன்று, தலை போன்ற பகுதியில் இருந்து வால் போன்ற பகுதிவரை வரை நீண்டிருக்கும். இம் முதுகுநாண், கரு உருவாகும் முதல்நிலைகளில் தோன்றும் மேசோடெர்ம் (mesoderm) எனப்படும் கருநிலைப் படலமாகிய அமைப்பில் இருந்து பெறும் செல்களால் (கண்ணறைகளால்) உருவாகின்றது. உடலமைப்பு எளிமையான முதுகெலும்பி விலங்குகளில் இந்த முதுகுநாண் வாழ்நாள் முழுவதும் அவற்றின் உடல் அச்சாக நிலைத்து இருக்கும். உயர்நிலை முதுகெலும்பிகளில், இந்த முதுகுநாண் மறைந்து, முதுகெலும்பாக மாற்றப்படும். முதுகுநாண், நரம்புக் குழாய்க்கு (neural tube) கீழே (அடிப்புறம்) அமைந்திருக்கும். 

இந்த முதுகுநாண், முதுகெலும்பு போன்ற உடல் அச்சாகத் தோன்றிய முதல் வடிவம் எனக் கொள்ளலாம். முதுகெலும்பு இல்லாத முதுகுநாணி விலங்குகளில், உடலுக்கு உறுதி தரும் அமைப்பாக இது உள்ளது. முதுகெலும்புள்ள விலங்குகளிலும், கரு வளர்ச்சியுறும் முதல்நிலைகளில் இந்த முதுகுநாண் உள்ளது.

பகுப்பு:கரு வளர்ச்சியியல்
பகுப்பு:முதுகுநாணிகள்
எட்வேர்ட் வைட்

**எட்வர்ட் ஹிகின்ஸ் வைட்** (*Edward Higgins White, II*; நவம்பர் 14, 1930&nbsp;&ndash; ஜனவரி 27, 1967) அமெரிக்க வான்படையின் பணியாளரும் நாசா விண்வெளி வீரரும் ஆவார். ஜூன் 3 1965 ஆம் ஆண்டில் விண்வெளியில் நடந்த முதலாவது அமெரிக்கர் ஆனார். அப்பல்லோ 1 திட்டத்தில் இணைந்து பயிற்சி பெறும் போது கொல்லப்பட்டார்.

## விண்வெளிப் பயணம்

எட்வேர்ட் வைட் 1962 இல் நாசாவினால் இரண்டாவது கட்ட விண்வெளிப் பயிற்சிக்காகத் தெரிவு செய்யப்பட்டார். ஜெமினி திட்டத்தில் இணைந்து ஜெமினி 4 விண்கலத்தைத் தனியே செலுத்தி ஜூன் 3, 1965 இல் 21 நிபமிடங்கள் விண்ணில் நடந்து சாதனை படைத்தார். இவர் பின்னர் ஜெமினி 7 விண்கலத்துக்கான பக்கபல (backup) விமானியாக இருந்தார். அப்பல்லோ திட்டத்தில் இணைந்து பணியாற்றினார்.

## மறைவு

புளோரிடாவில் கென்னடி விண்வெளி மையத்தில் அப்பல்லோ 1 விண்கலப் பயணத்துக்கான பயிற்சியின் போது ஏற்பட்ட தீ விபத்தில் தனது சகாக்களான வேர்ஜில் கிறிசம், ரொஜர் சஃபி ஆகியோருடன் சேர்த்து கொல்லப்பட்டார்.

## மேற்கோள்கள்

## வெளி இணைப்புகள்
*NASA biography
*Astronaut Memorial Foundation website 

பகுப்பு:ஐக்கிய அமெரிக்க விண்வெளி வீரர்கள்
பகுப்பு:1930 பிறப்புகள்
பகுப்பு:1967 இறப்புகள்
பகுப்பு:அமெரிக்க வான்-விண்வெளிப் பொறியியலாளர்கள்
பகுப்பு:தீ விபத்தில் இறந்தவர்கள்
சுன் இ சியன்

**சன் இ-சியன்** (எளிய சீனம்: 孫逸仙； பின்யின்: Sūn Yìxiān; மரபுச் சீனம்: 孫中山; பின்யின்: Sūn Zhōngshān; ஆங்கிலம்:**Sun Yat-sen**; பிறப்பு: நவம்பர் 12, 1866; இறப்பு: மார்ச் 12, 1925) தற்கால சீனாவின் புரட்சித் தலைவர்களில் ஒருவர். புதிய தற்கால சீனாவின் தந்தை என இவர் போற்றப்படுகிறார். இவர் முன்வைத்த மக்களுக்கான மூன்று கொள்கைகள் (:en:Three Principles of the People) சீன அரசியல் தத்துவத்தில் பெரும் தாக்கத்தை ஏற்படுத்தியவை. அவையானவை:
:1. மக்களிடம் இருந்து அரசு - தேசியம்
:2. மக்களின் அரசு - மக்களாட்சி
:3. மக்களுக்கான அரசு - சமவுடமை

## மேற்கோள்கள்


பகுப்பு:சீனத் தலைவர்கள்
பகுப்பு:1866 பிறப்புகள்
பகுப்பு:1925 இறப்புகள்
தமிழ்நாட்டு சீர்திருத்தங்கள்

தமிழ்நாடு பிரித்தானிய ஆட்சிக்கு உட்பட்டிருந்த போது சமூக, பொருளாதார, அரசியல் நோக்கில் அது மிகவும் பிற்படுத்தப்பட்ட ஒரு ஆட்சிப்பகுதியாக இருந்தது.  சாதி அமைப்பின் படி அனேக தமிழர்கள் சூத்திரர்களாக கருதப்பட்டார்கள்.  பெண்கள் தமது உரிமைகளை நிலை நிறுத்த முடியாமல் கல்வி, வேலை வாய்ப்புகள் இன்றி அடக்கப்பட்டு இருந்தார்கள்.  சமூகத்தின் மீது மூடநம்பிக்கைகளும் சமயமும் இறுகிய பிடியைக் கொண்டிருந்தது.  கல்வியை சிறுபான்மையினர் மட்டுமே பெற்றிருந்தனர்.  பெரும்பானமையானோர் கிராமத்தில் வேளாண்மையே பிரதானமாக நம்பி இருந்தார்கள்.  இந்தியாவின் அரசியல் மையம் வட நாட்டிலிலேயே இருந்தது.  பாரதியின் பாட்டுக்களில் இத்தகைய நிலைகளில் பலவற்றை அவன் விபரித்து பாடியிருக்கிறான்.  இத்தகைய சூழலில்தான் **தமிழில்நாட்டில் சீர்திருத்தங்கள்** பல தலைவர்களால் முன்னெடுக்கப்பட்டது. இதக் கட்டுரை தமிழ்நாட்டில் மேற்கொள்ளப்பட்ட, தொடர்ந்து முன்னெடுக்கப்படும் சீர்திருத்தங்களை விபரித்து மதிப்பிடும்.

## இட ஒதுக்கீடு
தமிழ்நாட்டில் 80% மேற்பட்டோர் உயர்சாதி அல்லாதோர்.  சமூகத்தின் அதிகார சட்ட பொருளாதார சமய அலகுகளை கட்டுப்படுத்திய உயர்சாதியினர் பெரும்பான்மையினரின் முன்னேற்றத்தையும் கட்டுப்படுத்தினர்.  கல்வி, அரசு, வணிகச் சூழல் ஆகிய கட்டமைப்புகள் இத்தகைய நிலையையே பேணின.  இதை உடைக்க அரசிலும், கல்வியிலும் இட ஒதுக்கீடு அவசியம் என உணரப்பட்டது.  இந்த அடிப்படையில் 50% மேற்பட்ட இடங்கள் தமிழ்நாட்டில் ஒதிக்கீடு செய்யப்பட்டன.

## நிலச்சீர்திருத்தம்
*முதன்மைக் கட்டுரை: [[தமிழ்நாட்டில் நிலச்சீர்திருத்தம்]]*

தமிழ்நாட்டில் அதிகாரம் வர்க்கத்தில் ஒரு பிரிவிர் நிலக்கிழார்களே.  இவர்கள் பெரும்பான்மை நிலத்தை உரிமையாக்கி, பெரும்பான்மை தொழிலாளர்களை, சில வேளைகளில் கொத்தடிமையாகவும் வைத்து தமது செல்வாக்கை நிலை நிறுத்தி வந்தனர்.  நிலத்தில் உழைக்கு விவசாயி பெரும் நிலம் அற்றே இருந்தார்.  இதை நிவர்த்தி செய்ய நிலச்சீர்திருத்தம் கொண்டுவரப்பட்டது.

## அனைவருக்கும் இலவசக் கல்வி
கல்வியே சமூக பொருளாதார மேம்பாட்டை உந்தும் கருவி.  சமூக ஏற்றதாழ்வை கட்டுபடுத்தக்க வல்ல கருவி.  சாதித் தொழில்களை விடுத்து புதுத் தொழில்களை மேற்கொள்ளவும் கல்வி அவசியம்.  கல்வியின் அவசியம் தமிழ்நாட்டினாரால் நன்கு உணரப்பட்டது.  எனினும் நடைமுறைப்படுத்தல் தாமதமாகவே இருந்தது.  ஏழ்மை ஒரு பெரும் தடையாக இருந்தது.  பசியே மாணவர்கள் பாடசாலைக்கு வாராததற்கு ஒரு முக்கியக் காரணம் என காமராஜர் கண்டறிந்தார்.  பள்ளியில் மதிய உணவை வழங்கி மாணவர்கள் பள்ளிக்கு வருவதை ஊக்குவித்தார்.

## பெண்கள் உரிமைகள்

## தொழில்மயமாக்கம்

## இவற்றையும் பாக்க
* குழந்தைத் தொழிலாளர்
* தமிழ்நாட்டின் ஏழ்மை நிலை
* தமிழ்ச் சமூகத்தில் கொத்தடிமைகள்
* தமிழ்நாட்டில் பெண் சிசுக் கொலை
* பெண்களுக்கான 33% ஒதுக்கீடு
* தென் இந்திய மாநிலங்களின் மனித முன்னேற்ற ஒப்பீடு

பகுப்பு:தமிழ்நாடு
சிரஞ்சீவி (நடிகர்)

**'

**கொன்னிதெல சிரஞ்சீவி** ([[தெலுங்கு மொழி|தெலுங்கு]]: చిరంజీవి)) (பிறப்பு:1955 ஆகஸ்ட்டு 22) **கொன்னிதெல சிவ சங்கரா வர பிரசாத்'''  என்ற இயற்பெயரைக் கொண்ட இவர் தெலுங்கு திரைப்பட நடிகர் மற்றும் அரசியல்வாதி ஆவார். 2006 ஆம் ஆண்டு இந்திய அரசால் வழங்கப்படும் இரண்டாம் நிலை விருதான பத்ம பூஷண் விருதைப் பெற்றார். 7 முறை பிலிம்பேர் விருதைப் பெற்ற ஒரே தெலுங்குத் திரைப்பட நடிகர் ஆவார். இவர் ஆகத்து 10, 2008 ஆம்  ஆண்டு அரசியல் கட்சி அலுவலகத்தை தொடங்கியுள்ளார். பின்னர் ஆகத்து 17, 2008 அன்று இக்கட்சியின் பெயர் பிரஜா ராஜ்யம் கட்சி என்று அறிவித்துள்ளார்.
2009ம் ஆண்டு நடந்த சட்டமன்றத் தேர்தலில் பலேகொல், திருப்பதி ஆகிய இரு தொகுதிகளில் போட்டியிட்டதில் திருப்பதியில் மட்டும் வெற்றிபெற்றார். ஆகத்து 20, 2011 அன்று இராஜீவ் காந்தி பிறந்தநாளில், புதுடில்லியில் ராகுல் காந்தி முன்னிலையில் காங்கிரசு கட்சியில் இணைந்தார்.

## மேற்கோள்கள்

## வெளி இணைப்புகள்

* இணையத் திரைப்படத் தரவுத்தளம்
* சிரஞ்சீவியின் உதவி நிறுவனம் 
* சிரஞ்சீவியின் ஒரு பாடல்

பகுப்பு:தெலுங்குத் திரைப்பட நடிகர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1955 பிறப்புகள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:மேற்குக் கோதாவரி மாவட்ட மக்கள்
உணர்வொலிக் கிளவி

**உணர்வொலிக் கிளவி** (*Ideophone*) என்பது ஓர் உணர்வை வெளிப்படுத்த மாந்தர்கள் கூறும் சொற்கள். நாற்றம், வண்ணம், ஓசை, நகர்வு, தொடுவுணர்வு, சுவை போன்ற ஏதாவது ஒன்றைப் பற்றிய அழுத்தமானதாகவும், அதன் இயல்புக்கு நெருக்கமாகனதாகவும் ஏற்படும் உணர்வை விளிக்கப் பயன்படும் சொல்லைக் குறிக்கும். இது ஏறத்தாழ எல்லா மொழிகளிலுமே அறியப்பட்டதானாலும் அதன் இயல்பும் பயன்படும் அளவும் மொழிக்கு மொழி மாறுபடுவன. இதனால் இவற்றை எழுவாய் பயனிலை போன்று மொழிகளூடே ஒரு பொதுவான இலக்கணக் கூறாகக் கொள்ளக்கூடாது என சில மொழியியலாளர்கள் கருதுகின்றனர். தமிழ் உட்பட பல மொழிகளில் இவை இரட்டைக் கிளவிகளாகவும் இருக்கின்றன.

## தமிழில் உணர்வொலிக்கிளவிகள்
தமிழில் குறிப்படத்தக்க அளவு மிகுதியான எண்ணிக்கையில் இவை மலிந்துள்ளன. ஒரு பொருள் அல்லது நிகழ்வு எப்படி "ஒலிக்கிறது" அல்லது எப்படி உணரப்படுகின்றது அல்லது என்ன "சொல்கிறது" என்பதைக் குறிக்கும் விதமாக, "என்று" என்ற சொல் பின்னே இட்டுப் பயன்படுகிறது. இதன் வழியாக ஒரு வினையின் பண்பை விளக்கும் உரிச்சொல்லாகிறது.

### எடுத்துக்காட்டுக்கள்
# பாம்பு *சர சர* என்று ஊர்ந்து சென்றது.
# மலர்விழி *மள மள* என்று ஏறினாள்.
# அவன் நெஞ்சம் *பட பட* என்று அடித்துக் கொண்டது.
# வளவன் தனது குழந்தையின் கன்னத்தில் *நச்சென்று* முத்தமிட்டான்.
# கதிரவன் "தகதக" வென எழுகின்றான் (என என்பது *என்று* என்பது போல)
# திருட்டுத்தனத்தைக் கையும் களவுமாக பிடித்தவுடன் அவன் "திருதிரு" என விழித்தான்.

## பிற மொழிகளில் உணர்வொலிக்கிளவிகள்

## இவற்றையும் பார்க்கவும்
* இரட்டைக் கிளவி
* அடுக்குத் தொடர்
* இணைமொழி
* மரபின இரட்டைச் சொற்கள்

## குறிப்புகளும் மேற்கோள்களும்


## வெளி இணைப்புகள்
* - அடுக்குத்தொடர், இரட்டைக்கிளவி பற்றிய உரையாடலில் இணைமொழி பற்றி
* - இணைமொழி பற்றிய ஆய்வுரை  

பகுப்பு:மொழியியல்
அனைத்துலக அணு ஆற்றல் நிகழ்வு அளவீடு

**அனைத்துலக அணு ஆற்றல் நிகழ்வு அளவீடு** என்பது, அணு ஆற்றல் தொடர்பான விபத்துக்கள் நிகழும்போது, பாதுகாப்புக் குறித்த தகவல்களை உடனடியாக அறிவிப்பதற்கு வசதியாக உருவாக்கப்பட்டதாகும். இதை அனைத்துலக அணு ஆற்றல் நிறுவனம் அறிமுகப்படுத்தியது.

## மேற்கோள்கள்

பகுப்பு:அணு விபத்துக்கள்
இடைமாநில நெடுஞ்சாலை முறை

right|thumb|ஐக்கிய அமெரிக்காவில் தற்போது இருக்கும் இடைமாநில நெடுஞ்சாலைகளின் நிலப்படம்
[thumb|right|400px|[லாஸ் ஏஞ்சலஸ் நகரில் 105 நெடுஞ்சாலைக்கும் 110 நெடுஞ்சாலைக்கும் நடுவில் இடைமாற்றுச்சந்தி]]
thumb|right|100px|இடைமாநில நெடுஞ்சாலைகளின் அடையாளம்

ஐக்கிய அமெரிக்காவின் **[[டுவைட் டி. ஐசனாவர்]]** **இடைமாநில நெடுஞ்சாலை முறை** (Interstate Highway System) அமெரிக்காவின் தேசிய நெடுஞ்சாலை முறையிலுள்ள ஒரு துணையமைப்பாகும். மொத்தமாக இம்முறையில் 75,376 கி.மீ. அளவு நெடுஞ்சாலைகள் உள்ளன; இது உலகில் மிகப்பெரிய நெடுஞ்சாலை முறையும் உலக வரலாற்றில் மிகப்பெரிய பொதுப்பணித் திட்டமும் ஆகும். அமெரிக்காவின் பல முக்கியமான நகரங்களிலும் ஒரு இடைமாநில நெடுஞ்சாலையாக இருக்கும்.

இச்சாலைகளின் சந்திகளில் போக்குவரத்து ஒலிகள் கிடையாது; பல சந்திகளில் வாகனங்கள் மேம்பாலங்களை பயன்படுத்தி இடைமாற்றுச்சந்திகளால் வேறெந்த நெடுஞ்சாலைக்கு செல்லவும். பொதுவாக இச்சாலைகளின் விரைவு எல்லைகள் பெரிய நகரங்களில் கிட்டத்தட்ட 100 கி.மீ./மணித்தியாலம் ஆகும்; கிராமப் பகுதிகளில் சில இடத்தில் 130 கி.மீ./மணித்தியாலத்துக்கு மேலும் இருக்கும்.

## மேற்கோள்கள்

பகுப்பு:ஐக்கிய அமெரிக்க போக்குவரத்து
பகுப்பு:சாலைப் போக்குவரத்து
டுவைட் டி. ஐசனாவர்

**டுவைட் டேவிட் ஐசனாவர்** (*Dwight David Eisenhower*; அக்டோபர் 14, 1890 - மார்ச் 28, 1969) 1953 முதல் 1961 வரை ஐக்கிய அமெரிக்காவின் 34ஆவது குடியரசுத் தலைவராக இருந்தார். இரண்டாம் உலகப் போரில் நட்பு அணி இராணுவத்தின் சிறந்த தலைவர் ஆவார். தலைவராக இருக்கும்பொழுது இவர் கொரியப் போரை நிறுத்தினார். இடைமாநில நெடுஞ்சாலை முறையும் அமெரிக்காவின் விண்வெளி திட்டமும் இவராலேயே தொடங்கப்பட்டன.

## மேற்கோள்கள்

பகுப்பு:1890 பிறப்புகள்
பகுப்பு:ஐக்கிய அமெரிக்கக் குடியரசுத் தலைவர்கள்
பகுப்பு:படைத்துறை தொழிற்துறை கூட்டுத்தொகுதி
பகுப்பு:1969 இறப்புகள்
1707

**1707** (MDCCVII) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது புதன்கிழமையில் ஆரம்பமானது.

## நிகழ்வுகள்
* ஜனவரி 1 - ஐந்தாம் ஜோன் போர்த்துக்கல்லின் மன்னனாக முடி சூடினான்.
* ஜனவரி 16 - ஸ்கொட்லாந்து மற்றும் இங்கிலாந்து பேரரசுகளை இணைக்க ஸ்கொட்லாந்து நாடாளுமன்றம் ஒப்புதல் அளித்தது.
* ஜனவரி 9 - ஸ்கொட்லாந்து மற்றும் இங்கிலாந்து பேரரசுகளை இணைக்க இங்கிலாந்து நாடாளுமன்றம் ஒப்புதல் அளித்தது.
* மே 1 - ஸ்கொட்லாந்து மற்றும் இங்கிலாந்து நாடாளுமறங்கள் இணைக்கப்பட்டன.
* ஜூன் 4 - ஒல்லாந்தர் யாழ்ப்பாணத்தில் தேசவழமைச் சட்டத்தை அறிமுகப்படுத்தினர்..
* அக்டோபர் 22 - நான்கு பிரித்தானிய கடற்படைக் கப்பல்கள் சிலி தீவுகளில் மூழ்கியதில் ஆயிரக்கணக்கான மாலுமிகள் கொல்லப்பட்டனர்.
* அக்டோபர் 23 - பெரிய பிரித்தானியாவின் முதலாவது நாடாளுமன்ற அமர்வுகள் ஆரம்பமாயின.
* டிசம்பர் 16 - ஜப்பானின் பூஜி மலையின் கடைசி வெடிப்பு நிகழ்ந்தது.
* லாவோ முடிவுக்கு வந்தது.
* நாயக்கர் கண்டிப் பேரரசைக் கைப்பற்றினர்.

## பிறப்புகள்
* ஏப்ரல் 15 - லியோனார்டு ஆய்லர், அறிவியல் அறிஞர் (இ. 1783)
* மே 23 - கரோலஸ் லின்னேயஸ், சுவீடன் அறிவியலாளர் (இ. 1778)

## இறப்புகள்
* மார்ச் 3 - அவுரங்கசீப், முகலாயப் பேரரசன் (பி. 1618)
* இரண்டாம் விமலதர்மசூரியன், கண்டிப் பேரரசன்

## மேற்கோள்கள்

## 1707 நாற்காட்டி
திருக்கண்டீஸ்வரம்

**திருக்கண்டீஸ்வரம்** கடலூர் மாவட்டத்திலுள்ள பண்ருட்டி தாலுகாவைச் சேர்ந்த ஒரு ஊராகும். இது நல்ல நிலவளமும் நீர்வளமும் பொருந்தியது. இவ்வூர் மக்களில் பெரும்பாலானவர்கள் வேளாண்மையிலும், கால்நடை வளர்ப்பிலும் ஈடுபட்டுள்ளார்கள். நெல்லும், கரும்பும் இங்கே விளைவிக்கப்படும் முக்கிய பயிர்களாகும். 

இவ்வூர் நெல்லிக்குப்பம் நகர நிர்வாகத்தின்கீழ் உள்ளது. இதனால், பாதுகாப்பான குடிநீர் வசதி, சுகாதார வசதி, சாலை வசதிகள், சாலை விளக்குகள், கல்வி வசதிகள், மாசுக் கட்டுப்பாட்டு நடவடிக்கைகள் என்பன தொடர்பில் முன்னேற்றம் ஏற்பட்டுள்ளது. 

பகுப்பு:கடலூர் மாவட்டத்திலுள்ள ஊர்களும் நகரங்களும்
பகுப்பு:சான்று எதுவும் தரப்படாத கட்டுரைகள்
ஈதர்நெட் குறஸோவ கேபிள்

**ஈதர்நெட் குறஸோவ கேபிள்** இரண்டு கணினிகளை நெட்வேர்க் சுவிச், ஹப். ரவுட்டர் போன்ற உபகரணங்களின் துணையின்றி நேரடியாக இணைக்கப்பயன்படுகின்றது. எடுத்துக்காட்டாக இரண்டு கணினிகளை நெட்வேர்க் காட் எனப் பொதுவாக அழைக்கப்படும் வலையமைப்பு அட்டைகளூடாக நேரடியாக இணைப்பை ஏற்படுத்த இயலும். இவை இரண்டு கணினிகள் இருக்கும் இடத்தில் இலாபகரமானது என்பதாலும் இடத்தைப் பிடித்துக் கொள்ளாது என்பதாலும் பெரிதும் விரும்பப்படுகின்றது.

## மேலோட்டம்
10BASE-T மற்றும் 100BASE-TX ஆகிய இரண்டு ஈதர்நெட் நியமங்களும் ஒரு சோடி வயரை மாத்திரம் ஒருபக்கத்தில் இருந்தான தகவல் பரிமாற்றத்திற்குப் பாவிக்கின்றன (ஆகவே மொத்தமாக இருக்கும் 4 சோடிவயர்களில் அல்லது 8 வயர்களில் இரண்டு சோடிவயர்கள் அல்லது 4 வயர்கள் மாத்திரமே பாவனையில் இருக்கும்).

## நொடிக்கு 100 மெகாபிட்ஸ் வேகமான வலையமைப்பிற்காக குறஸோவ கேபிள் பின்கள்

thumb|800px|center|நொடிக்கு 100 மெகாபிட்ஸ் வேகமான ஈதர்நெட் குறஸ் ஓவர் இணைப்பை விளக்கும் பிறிதொரு படம் ஒன்று

## குறஸோவர் கேபிள் ஊடாக வலையமைப்பை உருவாக்குதல்
ஓரே சப்நெட் மாஸ்க் இல் உள்ள வலையமைப்பில் இதனூடக இணைப்பை ஏற்படுத்தலாம். 

## மேற்கோள்கள்

பகுப்பு:கணினிப் பிணையமாக்கம்
பெண்கள் இடஒதுக்கீடு வரைவுச் சட்டம்

**பெண்கள் இடஒதுக்கீடு வரைவுச் சட்டம்** என்பது இந்தியக் குடியரசில் தற்போது கிடப்பில் உள்ள ஒரு வரைவுச் சட்டம். இந்திய அரசியலமைப்பின் 108வது சட்ட திருத்தமாக இது கொண்டுவரப்பட்டது. இந்திய நாடாளுமன்றத்தின் மேலவையான மாநிலங்களவையில் இது மார்ச் 2010ல் நிறைவேற்றப்பட்டது. ஆனால் கீழவையான மக்களவையால் இன்னும் ஏற்றுக்கொள்ளப்படவில்லை.

இச்சட்டம் இந்திய மக்களவையிலும், மாநில சட்டமன்றங்களிலும் பெண்களுக்கு 33 விழுக்காடு இடஒதுக்கீடு வழங்கிட வழிவகை செய்கிறது. இச்சட்டத்தின் படி பெண்களுக்கென ஒதுக்கப்படும் தொகுதிகள் மூன்று பொதுத்தேர்தல்களுக்கு ஒருமுறை குலுக்கல் முறையில் தேர்ந்தெடுக்கப்படும். உள்ளாட்சி அமைப்புகளில் இத்தகு 33 % ஒதுக்கீடு முன்னரே நடைமுறையில் உள்ளது. சட்டமியற்றும் மன்றங்களின் குறைவாக இருக்கும் பெண்களின் சதவிகிதத்தை இச்சட்டம் உயர்த்துமென இதன் ஆதரவாளர்கள் கருதுகிறார்கள். இதன் எதிர்ப்பாளர்கள் இதனால் மேட்டுக்குடி மற்றும் உயர்சாதிப் பெண்கள் மட்டுமே பயன்பெறுவர் என எதிர்க்கிறார்கள். இதனால் இவ்வொதுக்கீட்டீல் சாதிவாரியாக உள் ஒதுக்கீடு செய்யப்பட வேண்டுமென்றும் கருதுகிறார்கள்.

## வெளி இணைப்புகள்
* http://www.frontlineonnet.com/stories/20080606251100400.htm

## மேற்கோள்கள்

பகுப்பு:இந்தியாவில் சட்டம்
பகுப்பு:இந்தியாவில் மகளிர் உரிமைகள்
பகுப்பு:மன்மோகன் சிங் ஆட்சி
சாங்கி விமான நிலையம்

thumb|right|சிங்கப்பூர் வானூர்தி நிலையத்தின் கட்டுப்பாடு கோபுரம்
**சிங்கப்பூர் சாங்கி சர்வதேச விமான நிலையம்** (ஆங்கிலம்: *Singapore Changi Airport*, மலாய்: *Lapangan Terbang Changi Singapura*, சீனம்: 新加坡樟宜机场, பின்யின்: Xīnjiāpō Zhāngyí Jīchǎng) சிங்கப்பூர் நாட்டின் முக்கியமான விமான நிலையம் ஆகும். 13 சதுக்க கி.மீ. பரப்பளவில் சிங்கப்பூர் வியாபாரப் பகுதியிலிருந்து 17.2 கி.மீ. வடக்கிழக்கில் அமைந்த இவ்விமான நிலையம் தென்கிழக்கு ஆசியாவின் முக்கியமான விமான நிலையங்களில் ஒன்றாகும். சிங்கப்பூர் ஏர்லைன்ஸ், கருடா இந்தோனேசியா, மற்றும் வேறு சில வானூர்தி தொண்டு நிறுவனங்கள் இவ்விமான நிலையத்தை அடித்தளமாக கொண்டு இயங்கும். இது 2009, 2010 மற்றும் 2011 ஆண்டுகளுக்கான சிறந்த விமான நிலையமாகத் தெரிவு செய்யப்பட்டுள்ளது.

 இந்த விமானநிலையத்தில் சுற்றுலா பயணிகளுக்காக  மிகவும் ரம்யமான தண்ணீர் நீரூற்று மற்றும்  முப்பரிமான திரை நீரூற்று போன்ற எண்ணற்ற அழகான இடங்கள் உள்ளன அவற்றை சுற்றி பார்க்க நிறைய சுற்றுலாப் பயணிகள் வருகை தருகின்றார்கள்

## மேற்கோள்கள்

பகுப்பு:சிங்கப்பூர் வானூர்தி நிலையங்கள்
சென்னை ஓப்பன்

[thumb|right|[நுங்கம்பாக்கம் எஸ்.டி.ஏ.டி. டென்னிஸ் மைதானத்தில் சென்னை ஓபன் நடைபெறும்]]

1997 முதல் **சென்னை ஓப்பன்** இந்தியாவின் மிகப்பெரிய டென்னிஸ் போட்டி ஆகும். இந்தியாவில் நடைபெறும் இரண்டு ஏ.டி.பி. டென்னிஸ் போட்டிகளில் இது ஒன்றாகும். 1996இல் கோல்டு ஃப்ளேக் ஓபன் என்ற பெயரில் தொடங்கப்பட்ட இப்போட்டி 2002இல் டாட்டா ஓபன் எனவும் 2011இல் ஏர்செல் சென்னை ஓப்பன் எனவும்  பெயர்மாற்றியுள்ளது. இப்பொழுது தமிழ்நாடு அரசு வழங்கும் இப்போட்டி சென்னையின் நுங்கம்பாக்கம் பகுதியில் அமைந்த எஸ்.டி.ஏ.டி. டென்னிஸ் மைதானத்தில் நடைபெறுகிறது.

### ஒருவர் போட்டி

### இருவர் போட்டி

## மேலும் காண்க
* 2015 ஏர்செல் சென்னை ஓப்பன்

## மேற்கோள்கள்

## வெளி இணைப்புகள்
*  விக்கிமாப்பியாவில் மைதானத்தின் அமைவிடம்
* சென்னை ஓபன் இணையத்தளம்

பகுப்பு:டென்னிசு போட்டிகள்
பகுப்பு:சென்னையில் விளையாட்டு
சின்சினாட்டி

**சின்சினாட்டி** (Cincinnati) ஐக்கிய அமெரிக்காவின் ஒகையோ மாநிலத்தின் ஒரு பிரதான நகரமாகும்.

## சிறப்பு
* பிரொக்டர் & கேம்பிள் நிறுவனத்தின் தலைமையகம் இங்கு உள்ளது.

## மேற்கோள்கள்


பகுப்பு:அமெரிக்க நகரங்கள்
பகுப்பு:ஒகையோ
தமிழ்ப் பெயர்

தமிழின் இலக்கண, ஒலிப்பியல், மரபு முறைகளுக்கு அமைய அமைந்த பெயர் **தமிழ்ப் பெயர்** ஆகும்.

ஒரு நபரின் பெயர் அவரின் பின்புலத்தை எடுத்துக்காட்டுவதாக அமையும்.  ஒரு அடிமைக்கு அவரின் ஆண்டையே பெயர் வைக்கும் உரிமையைப் பெறுகிறான்.  அதனால் அடிமைப் பெயர்களை (Slave names) பல கறுப்பின மக்களும், காலனித்துவ அரசால் வேற்று நாடுகளுக்கு கொண்டு செல்லப்பட்ட தென்னிந்திய மக்களும் தாங்க வேணியதாகிற்று.  
அதே போல் அண்மைக்காலம் வரை தமிழ்ச் சூழலில் பல பெயர்கள் சாதியையும் சேர்த்துக் குறித்து நின்றன.  பிள்ளை, ஐயர், படையாச்சி போன்ற பெயர் இணைப்புகள் சாதியைச் சுட்டுகின்றன.

சமயத்தைக் குறித்தும் பெயர்கள் அமைவதுண்டு.  குறிப்பாக தாழ்த்தப்பட்ட சாதியைச் சார்ந்த தமிழர்கள் கிறிஸ்தவ சமயத்துக்கு மாறிய பொழுது, தமது தாழ்வுநிலையை சுட்டி நிற்கும் சாதிப் பெயர்களை விடுத்து மேற்குநாட்டு பெயர்களை ஏற்றுக் கொண்டார்கள்.  சிலர் சாதியைச் சுட்டாத தமிழ் பெயர்களுடன் மேற்கு நாட்டு பெயரையும் இணைத்துக் கொண்டார்கள்.  தமிழ் இஸ்லாமியர்களும் தமது சமயத்தை சுட்டும் வண்ணமே பெரும்பாலும் பெயர்களைக் கொண்டிருக்கின்றார்கள்.

பிற மக்களுடான தொடர்புகள் விரிவடையும் பொழுது ஒரு பெயர் வட்டம் வேற்று பெயர் வட்டத்தோடு கலப்பதும் மருபுவதும் வரலாற்று இயல்பு.  சில வேளைகளில் இது ஆக்கிரமிப்பாலும் நிகழ்வதுண்டு.  சில தனித்தமிழ் ஆர்வலர்கள் தமிழ் மக்களிடையே காணப்படும் சமஸ்கிரத அல்லது வட மொழிப் தோற்றப் பெயர்கள் இவ்வாறு ஆக்கிரமிப்பால் சேர்ந்த பெயர்களே என்று சுட்டி, தனித் தமிழ் பெயர்களை வைக்க ஊக்கப்படுத்துகின்றனர்.

ஒரு பெயர் தமிழ் பெயரா இல்லையா என்று அறுதியாக சொல்ல முடியாது.  இருப்பினும் வரலாற்று, மரபு, மொழிக்  குறிப்புகளை வைத்து இவை தமிழ்ப் பெயர் இவை அன்று எனக் குத்து மதிப்பாகச் சொல்ல முடியும்.  எடுத்துக்காட்டாக யோன், யோர்டன், டேவிட் போன்றவை தமிழ் பெயர்களாக கருதப்பட வாய்ப்புகள் குறைவு.

புகலிடத் தமிழர்களிடம் தமிழ்ப் பெயர்கள் நீண்டதாக இருப்பதாக கருத்து நிலவுகின்றது. விண்ணப்ப படிவங்களில் கொடுக்கப்பட்ட இடங்களுக்கு மேலாக தமிழ்ப் பெயர்கள் நீண்டு செல்வதுண்டு. இதனால் சுருக்கமான பெயர்களை இவர்கள் விரும்புகின்றார்கள்.  இவ்வாறான தமிழ்ப் பெயர்கள் அரிது என்ற தவறான கருத்தும் புகலிட மக்களிடம் இருக்கின்றது.

## பட்டியல்
* ஆண் தமிழ்ப் பெயர்கள்
* பெண் தமிழ்ப் பெயர்கள்

## தமிழ்ப் திரைப்படங்களுக்கு தமிழ்ப் பெயர்
2007ம் ஆண்டு முதல் தமிழ்நாட்டில் வெளியாகும் தமிழ்த் திரைப்படங்களுக்கு தமிழில் பெயரிட்டால் வரிவிலக்கு அளிக்கப்பட்டது. 2011 ஆம் ஆண்டில் பொறுப்பேற்ற அதிமுக அரசு தமிழிலேயே பெயர் சூட்டப்படும் திரைப்படங்களுக்கு கேளிக்கை வரியிலிருந்து விலக்களித்தலுக்கான  அடிப்படைத் தகுதிகளை தமிழக அரசு மாற்றியமைத்தது. திரைப்படத்தில் வன்முறை, ஆபாசம் அதிகம் இருந்தாலும் வரிவிலக்கு கிடைக்காது என்பன உள்ளிட்ட 4 புதிய நிபந்தனைகளை விதித்து தமிழக அரசு ஆணை பிறப்பித்துள்ளது.

## தமிழில் நிறுவன பெயர்ப் பலகைகள்
*முதன்மைக் கட்டுரைகள்: [[வணிக நிலையங்களின் தமிழ்ப்பெயர் பட்டியல்]]*

## இவற்றையும் பார்க்க
* List of most common surnames
* Name

## மேற்கோள்கள்


## வெளி இணைப்புகள்
* The Internal Migration of Indian Scientists, 1981-2003, from an Analysis of Surnames - Ramesh Kundra, Grant Lewison 
* தமிழ் பெயர்கள் - இனியவை இருநூற்றி ஐம்பது

பகுப்பு:தமிழர் வாழ்வியல்
பகுப்பு:தமிழர் வரலாறு
பகுப்பு:தமிழ்ப் பெயர்கள்
பேரங்காடி

[240px|, [சென்னை|thumb|right]]
பல்வேறு பொருட்களையும் சேவைகளையும் ஒரு பெரிய இடத்தில் விற்பனை செய்யும் இடம் **பேரங்காடி** ஆகும். உடை, உணவு, மருந்து, தளபாடங்கள், இலத்திரனிய கருவிகள் என பல தரப்பட்ட பொருட்களையும் சேவைகளையும் இங்கு பெறலாம்.

பொதுவாக, தமிழில் பெரும் கடைகள் உடபட பல்வேறு கடைகளை கொண்டிருக்கும் இடத்தையே பேரங்காடி என்பர். சில இடங்களில் பெரும் கடைகளை அல்லது மாளிகைக்கடைகளை குறிக்கவும் பேரங்காடி பயன்படுத்தப்படுவதுண்டு.

பேரங்காடி 1920 பின்னர் அமெரிக்காவில் தோன்றியது.

பேரங்காடி என்பது இந்திய கருத்து அல்ல. இன்றைய நாட்களில் அது தவிர்க்க முடியாத பொழுதுபோக்கு அம்சமாகவும், அன்றாட வாழ்வின் மதிப்புமிக்க அம்சமாகவும் மாறிவிட்டது.

## இவற்றையும் பார்க்க
* சந்தை

## மேற்கோள்கள்

*
2004 இந்தியப் பெருங்கடல் நிலநடுக்கத்தினால் தமிழீழத்தில் ஏற்பட்ட அழிவுகள்

இந்தியப் பெருங்கடலில் 2004 ஆம் ஆண்டு ஏற்பட்ட நிலநடுக்கத்தின் காரணமாக எழுந்த ஆழிப்பேரலையினால் தமிழீழப் பிரதேசங்களில் ஏற்பட்ட அழிவுகள் இப்பட்டியலில் தொகுக்கப்பட்டுள்ளது:

## மேற்கோள்கள்

பகுப்பு:2004 இந்தியப் பெருங்கடல் நிலநடுக்கம்
பகுப்பு:தமிழீழ வரலாறு
சாக்கட் 370

**சாக்கட் 370** (இலங்கை வழக்கு: சொக்கட் 370) இண்டல் பெண்டியம் !!! புரோசர், செலிரோன் சிலொட் 1 ரக புரோசர்களை மாற்றீடு செய்யும் வண்னம் உருவாக்கப்பட்டதாகும். இதில் 370 என்பது புரோசரை சாக்கட்டுடன் இணைப்பதில் உள்ள துவாரங்களின் எண்ணிக்கை ஆகும்.

சாக்கட் 370 ஆரம்பத்தில் செலிரான் ரக புரோசர்களுக்கே உருவாக்கப்பட்டதாகும். எனினும் பின்னர் பெண்டியம் !!! ரகப் புரோசர்களைக் கொண்ட கணினிக்கும் பாவிக்கப்படது. அத்துடன் வயா சைரிக்ஸ் !!! பின்னர் வயா சீ3 எனப் பின்னர் பெயர் மாற்றப்பட்ட புரோசரும் இந்த சாக்கட்டையே பாவித்தன.

இந்த சாக்கட் ஆனது இதற்குப் பின்னர் வந்த 423/478/775 மாற்றீடு செய்யப்பட்டது (பெண்டியம் 4 மற்றும் கோர் 2 புரோசர்களால்).

பகுப்பு:கணினி அறிவியல்
செம்ப்ரோன்

**செம்ப்ரோன்** (தமிழக வழக்கு: **செம்ப்ரான்**) என்பது  ஏஎம்டி (AMD) என்னும் கணினி நிறுவனம் உருவாக்கி விற்பனை செய்யும்* கணி மையச் செயலி* (அல்லது *பணிக்கரு*, CPU) ஒன்றின் வணிகப் பெயர். இப்பணிக்கரு (அல்லது கணி மையச்செயலி), பொதுவாக பலவகையான மேசைக்கணினிகளில் பயன்படுமாறு பொது அமைப்பு கொண்ட ஒன்று. இம் மையச்செயலி பல்வேறு புறக்கம்பி அமைப்புகளுடன் பல்வேறு தாய்ச்சுற்றட்டைகளில் உள்ள குழிகளில் பொருந்துமாறும் செய்து வெளியிடப்படுகின்றது. (தக்க புறக்கம்பி அமைப்புகளுடன் ஒரு மையச்செயலி குழிவான இடத்தில் பொருந்தி இருக்கும்படியான அமைப்புக்கு, சி.பி.யு *பெறுகடி*  (சீபியூ சாக்கட்) அல்லது பணிக்கரு பெறுகடி என்று பெயர்). 

செம்ப்ரோன் ஏஎம்டி டியூரோன் மாற்றீடு செய்ததுடன் இண்டெல் செலிரோன் டீ (Celeron D) பணிக்கருவுடன் (புரோசரருடன்)  போட்டியிடுகின்றது. 

செம்ப்ரான் என்னும் பெயர், இலத்தீன் மொழியில் எப்பொழுது, எந்நாளும் என்று பொருள் படும் செம்ப்பெர்  ** என்னும் சொல்லில் இருந்து ஏஎம்டி (AMD) நிறுவனம் இச்சொல்லை உருவாக்கினார்கள்
.

## வரலாறும் வசதிகளும்
முதலில் வெளிவந்த செம்ப்ரோன் புரோசசர்கள் ஏஎம்டி அத்லோன் எக்ஸ்பி தறோபிறெட் கோர் ஐ அடிப்படையாகக் கொண்டு சாக்கட் A இடைமுகத்துடன் உருவாக்கப்பட்டது. இவை 166 மெகா ஹேட்ஸ் FSB, மற்றும் 256 கிலோபைட் Level 2 காஷ் நினைவகத்தையும் கொண்டுருந்தது. பின்னர் ஏஎம்டி 3000+ புரோசசரை பார்ர்டோன் கோர் ஐ அடிப்படையாகக் கொண்டு உருவாக்கியது. இதில் 512 கிலோபைட் நினைவகம் இருந்தது.

இரண்டாம் தலைமுறை செம்ப்ரோன் சாக்கட் 754 அத்லோன் 64பிட் ஐப் பின்பற்றி உருவாக்கபப்ட்டதாகும். இதில் அதிவேக காஷ் நினைவகம் அத்லோன் 64பிட் ஐவிட க்குறைவானதாகும். முன்னைய மாதிரிகளில் 64பிட் ஆதரவு இருக்கவில்லை. எவ்வாறென்றாலும் அத்லோன் 64 போலவே இதிலும் பல வசதிகள் உண்டு. 2005 ஆம் ஆண்டின் அரைப்பாகத்தில் 64பிட் செம்ரோன் புரோசர்களை ஏஎம்டி அறிமுகம் செய்தது. சில ஊடகவியலாளர்கள் (ஏஎம்டி அல்லாத) புரோசர்களை செம்ப்ரோன் 64 என்றவாறும் அழைத்தனர். 

2006ஆம் ஆம் ஆண்டில் சாக்கெட் ஏஎம்2 மற்றும் சாக்கட் எஸ்1 இற்கான புரோசர்கள் அறிமுகம் ஆனது.
னான் இதை மேம்படுத்தி விரைவில் ஒரு கட்டுரை எழுதுவேன்
silicon_solution@rediffmail.com

## இவற்றையும் பார்க்க
* A Dissatifying Compromise With AMD's 64 bit Sempron 3400+ டாம்ஸ்ஹாட்வேர் அணுகப்பட்டது 4 ஜூன் 2008 

பகுப்பு:கணினி கட்டுமானம்
உள்ளியம் (மெய்யியல்)

**இருப்பாய்வியல்** அல்லது **இருப்பியல்** என்பது ஒரு பொருள் அது நிலவும் தன்மையை, அதாவது அது இருக்கும் இயல்பு நிலைமையை ஆயும் மெய்யியல் பிரிவு ஆகும். நிலவலை (இருப்பதை) உள்ளபடி அறியும் மெய்யியல் புலம் என்று பொதுவாகக் கூறலாம். இதனை ஆங்கிலத்தில் ஆன்ட்டாலஜி (ontology) என்று 17 ஆவது 18 ஆவது நூற்றாண்டுகளில் இருந்து அழைக்கின்றார்கள். 18 ஆவது நூற்றாண்டில் டாய்ட்சு மொழி பகுத்தறிவியலாளர் கிறிஸ்டியன் வுல்ஃவ் (Christian Wolff) என்பார் இந்த உள்ளதனியல் (நிலவலியல் அல்லது இருப்பியல்) என்னும் கருத்தை முதன்மைப்படுத்தி எழுதி வந்தார். என்றாலும் இம்மானுவேல் காண்ட் என்னும் டாய்ட்சு மொழி மெய்யியலாளர் இந்த இருப்பியல் என்னும் கருத்தின் அடிப்படையில் கடவுள் இருப்புக் கொள்கையை நிறுவ முயல்வதை வன்மையாக எதிர்த்தார்.

ஆன்ட்டாலஜி என்னும் சொல்லில் உள்ள ஆன்ட்டோஸ் (ontos) என்னும் வேர்ச்சொல் கிரேக்க மொழியில் *உள்ளது எதுவோ அது*, *உள்ளது*, *இருப்பது* அல்லது *இயல்பொருள்* என்று பொருள்படும். ஆங்கிலத்தில் இதனை "on being", "essence of existence", " what actually is" என்று விளக்கிக் கூறலாம். இக்கருத்தை கி.மு 4 ஆவது நூற்றாண்டிலேயே கிரேக்க அறிஞர் அரிஸ்டாட்டில் என்பவர் முதலடிப்படை மெய்யியலாக முன்வைத்தார்.

## வெளி இணைப்புகள்
* இருப்பாய்வியல் - காணொலி - 1
*  இருப்பாய்வியல் - காணொலி - 2

## மேற்கோள்கள்

பகுப்பு:மெய்யியல் புலங்கள்
ஆல்பிரெஃக்ட் டியுரே

**ஆல்பிரெஃக்ட் டியூரெ**   (; ;  (மே 21, 1471– ஏப்ரல் 6, 1528) என்பவர் ஜெர்மன் ஓவியரும். அச்சுருவாக்கக் கலைஞரும் ஆவார். இவர் ஜெர்மனியில் நியூரெம்பர்கில் பிறந்தார். இவருடைய புகழ்பெற்ற கீறுங்கலைப் படைப்புகள்:வீரன், சாவு, சாத்தான் (1513), *புனித செரோம்  படித்துக்கொண்டிருத்தல்* (1514) , *வருத்தம்*  (1514). இவற்றை விரிவாக திறனாய்வாளர்கள் பலகாலமாக அலசி வந்திருக்கின்றார்கள். இவருடைய நீர்ச்சாந்து (water color) இயற்கைக் காட்சிப் படங்கள் ஐரோப்பாவிலேயே முன்னோடியானதும், சிறந்தவை என்றும் புகழ்பெற்றவை. இவருடைய மரக்கட்டை அச்சுப் (woodcut) படங்கள் இத்துறையில் புதுமைகள் படைத்தவை. இவை இத்துறையில் இவருடைய நுட்ப முறைகளால் எவ்வளவு வளர்ச்சிகள் அடைய வாய்ப்புகள் உள்ளன என்று காட்டியது. ஆல்பிரெஃக்ட் டியுரே இத்தாலிய மறுமலர்ச்சிக் கலைஞர்களுடைய கலைநுணுக்கத்தை உணர்ந்தும், ஜெர்மனியின் அறிவுசார்ந்த அறக்கொள்கையரின் கொள்கைகளை அறிந்தும், அதனை தன்னுடைய  கலைப்படைப்புகளில் வெளிப்படுத்தியமையால் இவருக்கு நிலைத்த புகழை ஈட்டுத் தந்துள்ளன. இவை மட்டுமல்லாமல் இவருடைய கணிதம் சார்ந்த உருவத் தோற்றங்களும், சரியான உடலுருவ விகிதங்கள் பற்றிய அறிவும் கொண்டு இவர் ஆக்கிய படைப்புகள் வரலாற்றில் நிலைத்த இடத்தைப் பெற்றுத் தந்துள்ளன. ரபாயல், ஜியோவானி பெல்லினி மற்றும் லியோனார்டோ டா வின்சி உள்ளிட்ட முக்கிய இத்தாலிய கலைஞர்களுடன் அவர் தொடர்பு கொண்டிருந்தார்.

## இளமைப் பருவம்
டியுரே 1471 ஆம் ஆண்டில் மே மாதம் 21 ஆம் திகதி தம் பெற்றோர்களுக்கு மூன்றாவது பிள்ளையாகப் பிறந்தார். அத்துடன் அவர் தம் பெற்றோர்களுக்கு இரண்டாவது ஆண் பிள்ளையுமாவார். இவரின் பெற்றோர்களுக்கு பதினான்கு முதல் பதினெட்டு  பிள்ளைகள் வரை இருந்துள்ளனர். டியுரேயின் தந்தையின் பெயர் *அஜ்டொசி* (Ajtósi) என்பதாகும், அவர் ஒரு பொற்கொல்லன் ஆவார். ஜெர்மானியப் பெயரான *டியுரே* ஹங்கேரிய மொழியில் இருந்து மொழி பெயர்க்கப்பட்டதாகும். பிற்காலத்தில் *டியுரே* எனும் பெயர் *ரியுரே* என மாற்றப்பட்டது. அதுவே குடும்பப் பெயராகவும் மாற்றப்பட்டது.

## திருமணம்

1942 ஆம் ஆண்டின் தொடக்கத்தில் டியூரே பாஸ்லே நகரத்திற்குச் சென்றாரர் . மேலும் அங்குள்ள தனது சகோதரனுடைய வீட்டில் தங்கினார். சிறிது காலத்திலேயே தனது சொந்த ஊருக்குத் திரும்பிச் சென்றார். சூலை 7,1494 ஆம் ஆண்டில் தன்னுடைய 23 ஆம் வயதில் ஆக்னஸ் ஃப்ரே என்பவரை மணந்து கொண்டார். ஆனால் அவர்களுக்கு குழந்தை பிறக்கவில்லை

## இத்தாலிக்கு முதல் பயணம்  (1494–1495)
திருமணம் ஆகி மூன்றுமாதத்திற்குள் இத்தாலிக்குத் தனியாகச் சென்றார். ஏனெனில் அங்கு உலகம்பரவுநோய் பரவி வந்தது. மேலும் அங்கு சென்று  கலை உலகின் மாற்றங்களை கற்றுத் தேர்ந்தார்.

## ஆல்பிரெஃக்ட் டியூரெவின் ஓவியங்களின் பட்டியல்

## டியூரே செதுக்கிய சித்திரங்களின் பட்டியல்

## படிமக் காட்சியகம்

படிமம்:Albrecht D Akelei.jpg|மலர் நீர் வண்ணக்கரைசல்
படிமம்:Innsbruck castle courtyard.jpg|இன்ஸ்பர்க் கோட்டை வளாகம் 1494, 
படிமம்:Chateau-fort-Durer.jpg|சீகான்சோனோ கோட்டை
படிமம்:Albrecht Dürer - Hare, 1502 - Google Art Project.jpg|இளம் முயல் குட்டி 1502
படிமம்:Albrecht Dürer - The Large Piece of Turf, 1503 - Google Art Project.jpg|நீண்ட புல் 1503


## அடிக்குறிப்புகளும் மேற்கோள்களும்

பகுப்பு:1471 பிறப்புகள்
பகுப்பு:செருமானிய ஓவியர்கள்
பகுப்பு:1528 இறப்புகள்
பகுப்பு:செருமானியக் கலைஞர்கள்
தமிழீழ மாணவர் எழுச்சி நாள்

**தமிழீழ மாணவர் எழுச்சி நாள்** ஆண்டு தோறும் ஜூன் 6 ஆம் நாள் தமிழீழம் எங்கும் கொண்டாடப்பட்டு வருகிறது.

தமிழ் மாணவர்கள் மீது திணிக்கப்பட்ட ஒடுக்குமுறைக்கு எதிராக கிளர்ந்தெழுந்து போராடி இறுதியில் தன்னைத் தானே மாய்த்த யாழ்ப்பாணம் இந்துக் கல்லூரியின் மாணவன் பொன். சிவகுமாரனை நினைவுகூர்ந்து ஆண்டுதோறும் மாணவர் எழுச்சி நாளாக அனுஷ்டிக்கப்படுகின்றது.

சிவகுமாரனின் நினைவு நாளாகிய ஜூன் 5 இல் உலக சூழல் நாள் வருவதால் அதற்கு மதிப்பளித்து ஜூன் 6 ஆம் நாள் சிவகுமாரன் நினைவாக தமிழீழ மாணவர் எழுச்சி நாள் தமிழீழத்திலும் புலம்பெயர் நாடுகளிலும் கொண்டாடப்படுகின்றது.

## வெளி இணைப்புகள்
* தாயகம் எங்கும் உணர்வெழுச்சியுடன் தமிழீழ மாணவர் எழுச்சி நாள் நிகழ்வுகள் (2008)

பகுப்பு:தமிழீழம்
பகுப்பு:சிறப்பு நாட்கள்
பகுப்பு:சூன் சிறப்பு நாட்கள்
டென்சின் கியாட்சோ (14வது தலாய் லாமா)

**ஜெட்சுன் ஜம்பேல் ஙவாங் லொப்சாங் யெஷெ டென்சின் கியாட்சோ** (திபெத்திய மொழி: Jetsun Jamphel Ngawang Lobsang Yeshe Tenzin Gyatso/	བསྟན་འཛིན་རྒྱ་མཚོ་, பிறப்பு **லாமோ தொங்ருப்** (Lhamo Döndrub/ལྷ་མོ་དོན་འགྲུབ, ஜூலை 6, 1935) திபெத்தின் 14 தலாய் லாமா ஆவார். இவர் திபெத் மக்களின் ஆன்மீக அரசியல் தலைவர் ஆவார். இவர் உலக அரங்கில் ஒரு முக்கிய தலைவராகவும் பார்க்கப்படுகிறார். இவரே திபெத் மக்களின் மரபு வழித் தலைவராக திபெத் மக்களால் ஏற்றுக் கொள்ளப்பட்டாலும், திபெத்தைத் தனது கட்டுப்பாட்டுக்குள் வைத்திருக்கும் சீனா இதை ஏற்றுக் கொள்ள வில்லை. 1958 ஆண்டு திபெத் மீது சீன அரசு மேற்கொண்ட ஆக்கிரமிப்பு நடவடிக்கையைத் தொடர்ந்து இந்தியாவின் தரம்சாலாவிற்கு புகலிடம் வந்து வாழ்கிறார்.

இவர் ஆன்மீகம் அரசியல் துறைகளில் மட்டுமல்லாமல் அறிவியலிலும் ஆர்வம் கொண்டவர். ஆன்மீகத்தை அறிவியல் எங்கு பிழை என்று ஆதார பூர்வமாக நிரூபிக்கிறதோ அதை ஆன்மீகம் ஏற்றுக்கொள்ள வேண்டும் என்று அவரது ஆங்கில நூலில் (The Universe in a Single Atom) குறிப்பிடுகிறார். இவர் தியானம் குறித்த பரிசோதனைக்கூட ஆராய்ச்சிகளிலும் தமது ஒத்துழைப்பை வழங்கியிருக்கிறார்.

இவர் 1989 ஆண்டிற்கான அமைதிக்கான நோபல் பரிசை பெற்றவர்.
## 15வது புதிய தலாய் லாமா
மார்ச் 2023-இல் தற்போதைய தலாய் லாமா, மங்கோலியாவை பூர்வீகமாகக் கொண்டு ஐக்கிய அமெரிக்க நாட்டின் வாழும் தம்பதியரின் 8 வயது சிறுவனை தனது வாரிசு ஆக தரம்சாலாவில் அறிவித்தார். இச்சிறுவன் மங்கோலியாவின் 9வது பௌத்த குரு *கல்கா ஜெட்சன் தம்பா ரின்போச்சி*யின் அவதாரம் என தலாய் லாமா அறிவித்தார்.

## மேற்கோள்கள்

பகுப்பு:திபெத்து
பகுப்பு:சீனத் தலைவர்கள்
பகுப்பு:நோபல் அமைதிப் பரிசு பெற்றவர்கள்
பகுப்பு:1935 பிறப்புகள்
பகுப்பு:ரமோன் மக்சேசே விருது பெற்றோர்
பகுப்பு:வாழும் மக்கள்
பகுப்பு:தலாய் லாமாக்கள்
சுன் த்சு

**சன் ருசு** (Chinese: 孫子; pinyin: Sūn Zǐ; ஆங்கிலம்:Sun Tzu - "Master Sun")  என அறியப்படும் Sūn Wǔ (孫武; c. 544—496 BC) இன்றும் துல்லியமாக படிக்கப்படும் பயன்படுத்தப்படும் *[[போர்க் கலை (நூல்)|போர்க்கலை]]* என்ற நூலை இயற்றியவர்.  *போர்க்கலை* சன் ருசுவினால் கள முனையில் நிரூபிக்கப்பட்ட கோட்பாடுகளையும், அவருக்குபின் அதற்கு போர்க்கலை நிபுனர்களால் தரப்பட்ட உரைகளையும் கொண்டிருக்கிறது.  போர்க்கலையில் பயன்படும் மூல உபாயங்களையும் உத்திகளையும் சிறப்பாக விபரிக்கிறது.

பகுப்பு:சீனப் போரியல்
பகுப்பு:சீன மெய்யியலாளர்கள்
பகுப்பு:கிமு 544 பிறப்புகள்
பகுப்பு:கிமு 496 இறப்புகள்
சீன வானொலி நிலையம் (தமிழ்)

thumb|right|300px|சீன வானொலி நிலையத்தின் தமிழ்ச் சேவை இணையத்தளம்
**சீன வானொலி நிலையம் (தமிழ்)** சீன வானொலி நிலையத்தின் தமிழ்ச் சேவை ஆகும். சீன வானொலி நிலையம் 1941 ஆம் ஆண்டு தொடங்கப்பட்ட உலகளாவிய ஒலிபரப்புச் சேவை ஆகும். இது 43 மொழிகளில் தற்போது ஒலிபரப்பு செய்கிறது. அவற்றுள் தமிழும் ஒன்று. சீன வானொலியின் தமிழ்ப் பிரிவு, 1963 ஆம் ஆண்டு ஆகஸ்டு திங்கள் தொடங்கியது. . தமிழ்ப் பிரிவிற்கு 22 ஆயிரத்திற்கும் அதிகமான வாசகர்கள் உள்ளனர். சீனாவுக்கும் உலக நாடுகளின் மக்களுக்கும் புரிந்துணர்வை வளர்ப்பதற்காக இந்த வானொலிச் சேவை ஏற்படுத்தப்பட்டது.  இது சீனக் கண்ணோட்டத்தில் செய்திகளையும் கருத்துரைகளையும் தருகிறது.  செய்தி, அரசியல், பொருளாதாரம், பண்பாடு, அறிவியல், தொழில்நுட்பம் என பல துறை சார் தகவல்களைப் பகிர்கிறது. சீன வானொலியின் தமிழ்ப்பிரிவு தலைவராக தற்போது கலைமகள் என்கிற சாவோ ஜியாங் இருக்கிறார். இந்தச் செய்திச் சேவையை இங்கிலாந்தின் பிபிசி தமிழோசையுடன் ஒப்பிட முடியும். சீன வானொலியின் தமிழ்ப் பிரிவு, 2013 ஆம் ஆண்டு பொன்விழாவைக் கொண்டாடியது. 
தமிழ் நேயர் மன்றக் கருத்தரங்குகள் பல முறை நிகழ்ந்துள்ளன. இது "சீனத் தமிழொலி" என்ற இதழை வெளியிடுகிறது.

## வெளி இணைப்புகள்
* சீனத் தமிழ்ப் பிரிவுக்கான இணையதளம் 
* ஆல்பர்ட் பெர்னாண்டோ எழுதிய பொன்விழா காணும் சீனத் தமிழ் வானொலி கட்டுரை 

## சான்றுகள்

பகுப்பு:சீன ஊடகங்கள்
பகுப்பு:சீனத் தமிழியல்
பகுப்பு:தமிழ் வானொலிகள்